Արձանագրություն N6

08.02.2022թ. ք. Ստեփանավան

Ս/թ փետրվարի 8-ին Ստեփանավանի համայնքապետարանի նիստերի դահլիճում տեղի ունեցավ Ստեփանավան համայնքի ավագանու երկրորդ նստաշրջանի առաջին նիստը: Նիստին մասնակցում էին ավագանու 21 անդամներից 18-ը, համայնքապետարանի պատասխանատու աշխատակիցներ: Նիստը վարում էր համայնքի ղեկավար Արմեն Գրիգորյանը:

Նա ներկայացրեց օրակարգը.

1. ՍՏԵՓԱՆԱՎԱՆ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՂԵԿԱՎԱՐԻ ՏԵՂԱԿԱԼ ՆՇԱՆԱԿԵԼՈՒ ՄԱՍԻՆ
3. ՍՏԵՓԱՆԱՎԱՆ ՀԱՄԱՅՆՔՈՒՄ ՍՈՑԻԱԼԱԿԱՆ ԱՋԱԿՑՈՒԹՅԱՆ ՎԵՐԱԲԵՐՅԱԼ ԿԱՄԱՎՈՐ ԽՆԴԻՐՆԵՐԸ ԼՈՒԾԵԼՈՒ ՉԱՓՈՐՈՇԻՉՆԵՐԸ ՍԱՀՄԱՆԵԼՈՒ ՄԱՍԻՆ
4. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ «ՆՈՐՈԳՇԻՆ» ՍՊԸ-ԻՆ ՊԱՏԿԱՆՈՂ ՏԱՐԱԾՔԸ ՎԱՐՁԱԿԱԼՈՒԹՅԱՄԲ «ՍՏԵՓԱՆԱՎԱՆ ՀԱՄԱՅՆՔԻ ԿՈՄՈՒՆԱԼ ՍՊԱՍԱՐԿՈՒՄ ԵՎ ԲԱՐԵԿԱՐԳՈՒՄ» ՀՈԱԿ-ԻՆ ՏՐԱՄԱԴՐԵԼՈՒ ՄԱՍԻՆ
5. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՔԱՂԱՔԱՅԻՆ ԶԲՈՍԱՅԳՈՒ ՏԱՐԱԾՔՈՒՄ ԳՏՆՎՈՂ ԾԱՌԵՐԸ ՀԱՏԵԼՈՒ ՄԱՍԻՆ
6. ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ 13.12.2013Թ. ԹԻՎ 54-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ
7. ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱՐՈՏԱՎԱՅՐԵՐԸ ԵՎ ԽՈՏՀԱՐՔՆԵՐԸ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ
8. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՂԵԿԱՎԱՐԻ26.06.2020 ԹՎԱԿԱՆԻ ԹԻՎ 29-Ա ՈՐՈՇՈՒՄԸ ՈՒԺԸ ԿՈՐՑՐՈԾ ՃԱՆԱՉԵԼՈՒ ՄԱՍԻՆ
9. ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ԵՐԿՐՈՐԴ ՆՍՏԱՇՐՋԱՆԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ

Օրակարգում աշխատակազմի քարտուղարի առաջարկությամբ դրվեց նաև մեկ հարց՝ Ստեփանավան համայնքի բնակիչ Մելսիկ Պետրոսյանին սոց. օգնություն տրամադրելու մասին: Օրակարգի վերաբերյալ այլ առաջարակություններ չեղան: Այն դրվեց քվեարկության : Ավագանին միաձայն քվեարկեց և հաստատեց օրակարգը:

Նիստը սկսեց իր աշխատանքը.

* Լսեցին Ստեփանավան համայնքի 2022թ. բյուջեում փոփոխություններ կատարելու մասին

Զեկուցողը՝ Ն. Այվազյանը ավագանուն մանրամասն ներկայացրեց բյուջեում կատարված փոփոխությունները: Հոդված առ հոդված նշեց բյուջեի եկամուտներում ավելա ցումները, ինչպես նաև ծախսերում կատարվող ավելացումները: Ներկայացրեց եկամուտները, ծախսերը և տարեսկզբի ազատ մնացորդը: Հարցը դրվեց քվեարկության , ավագանին այն միաձայն հաստատեց:

Լսեցին՝ Հայաստանի Հանրապետության Լոռու մարզի Ստեփանավան համայնքի ղեկավարի տեղակալ նշանակելու մասին :

Զեկուցեց՝ համայնքի ղեկավար Արմեն Գրիգորյանը, նա ներկայացրեց համայնքի ղեկավարի տեղակալի թեկնածուին՝ Հասմիկ Մովսիսյանին, որը ավագանու անդամ է: Համայնքի ավագանին հավանություն տվեց ներկայացված թեկնածուին և միաձայն քվեարկեց: Հասմիկ Մովսիսյանը շնորհակալություն հայտնեց վստահության համար , նշեց, որ ցած է դնում ավագանու մանդատը և լծվում է Ստեփանավան համայնքի շենացնելու գործին:

* Լսեցին՝ Ստեփանավան համայնքում սոցիալական աջակցության վերաբերյալ կամավոր խնդիրները լուծելու չափորոշիչները սահմանելու մասին

Զեկուցողը՝ Գայանե Ղալաչյանը նշեց, որ անցած նիստում ավագանու հաստատմանն էր ներկայացվել սոց. օգնություն տրամադրելու չափորոշիչները: Նա ներկայացրեց չափորոշիչների ձևերը , հանձնաժողով ձևավորելու կարգը, նշեց սոցիալական աշխատողի գործուենության կարգը: Համայնքի ավագանին հաստատեց միաձայն չափորոշիչները:

* Լսեցին՝ Հայաստանի Հանրապետության Լոռու մարզի Ստեփանավան համայնքի «Նորոգշին» ՍՊԸ-ին պատկանող տարածքը վարձակալությամբ «Ստեփանավան համայնքի կոմունալ սպասարկում և բարեկարգում» ՀՈԱԿ-ին տրամադրելու մասին :

Զեկուցողը՝ Ն. Այվազյանը նշեց, որ «Կոմունալ սպասարկում և բարեկարգում» ՀՈԱԿ-ը վարձակալությամբ օգտագործում է «Նորոգշին» ՍՊԸ-ի տարածքը: Առաջարկություն է եղել «Նորոգշին» ՍՊԸ-ին տարեկան հատկացնել 1.5մլն. ՀՀ դրամ, «Նորոգշին» ՍՊԸ-ն պարտավորվում է այդ գումարի դիմաց պահպանել Ստեփանավան համայնքի կոմունալ սպասարկում և բարեկարգում» ՀՈԱԿ-իպատկանող գույքը, ինչպես նաև տարածքը:

Արդյունքում ՀՈԱԿ-ի 3 պահակների փոխարեն պահպանությունը կկատարի «Նորոգշին» ՍՊԸ-ն, որի արդյունքում ՀՈԱԿ-ը կտնտեսի բավականաչափ գումար՝ 1.5 մլն. Դրամ:

Համայնքի ավագանին միաձայն հաստատեց:

* Լսեցին՝ Հայաստանի Հանրապետության Լոռու մարզի Ստեփանավան համայնքի քաղաքային զբոսայգու տարածքում գտնվող ծառերը հատելու մասին:

Զեկուցողը՝ Ա. Սուքիասյանը նշեց, որ քաղաքային զբոսայգում չոր էտի հետևանքով չորացել է 11 ծառ, որոնք վտանգ են ներկայացնում անցորդների և զբոսայգում զբոսնողների համար: Առաջարկվում է կտրել այդ չորացած ծառերը, նրանց տեղում նոր դեկորատիվ ծառեր դնել: Ավագանին առաջարկեց ստեղծել հանձնաժողով ուսումնասիրել այդ ծառերի վիճակը, կտրելու դեպքում դրանք տրամադրել համայնքի սոցիալապես անապահով ընտանիքներին:

Համայնքի ավագանին միաձայն հաստատեց:

* Լսեցին՝ Ստեփանավան համայնքի ավագանու 13.12.2013թ. թիվ 54-Ն որոշման մեջ փոփոխություն կատարելու մասին

Զեկուցողը՝ Ս. Ֆրանգյանը նշեց, որ հողերի նպատակային նշանակության փոփոխման ժամանակ սխալ է նշվել 2.7 հա և 3.7 հա գյուղատնտեսական նշանակության հողերի գործառնական նշանակությունը: Առաջարկվում է նշված 3.7 հա խոտհարքի գործառնական նշանակությունը փոխարինել արոտավայրերի, իսկ 2.7 հա արոտավայրերից 1.881 հա-ն 5-րդ կարգի վարելահողի 0.819 հա-ն 2-րդ կարգի հետհարքի:

Համայնքի ավագանին միաձայն հաստատեց:

* Լսեցին՝ համայնքային սեփականություն հանդիսացող արոտավայրերը և խոտհարքները վարձակալության իրավունքով տրամադրելու մասին

Զեկուցողը՝ Ս. Ֆրանգյանը նշեց, որ առաջարկվում է Ստեփանավան համայնքի վարչական սահմաններում գտնվող համայնքային սեփականություն հանդիսացող արոտավայերերը և խոտհարքերը ՀՀ կառավարության 28.10.2010թ. թիվ 1477-Ն որոշմամբ սահմանված կարգով մինչև 3 տարի ժամկետով առանց մրցույթի համայնքի ղեկավարի կողմից համայնքի արոտ օգտագործողների և խոտհարք օգտագործողների հետ պայմանագիր կնքելով: Վարձավճարը սահմանել հողի հարկի դրույքաչափին հավասար:

Համայնքի ավագանին միաձայն հաստատեց:

* Լսեցին՝ Հայաստանի Հանրապետության Լոռու մարզի Ստեփանավան համայնքի ղեկավարի 26.06.2020 թվականի թիվ 29-Ա որոշումը ուժը կորցրոծ ճանաչելու մասին

Զեկուցողը՝ Ս. Մելիքսեթյանը նշեց, որ ըստ օրենքի հոգաբարձության և խնամակալության հանձնաժողովի կազմը սահմանվում է համայնքի ղեկավարի որոշմամբ :

Համայնքի ավագանին միաձայն հաստատեց:

* Լսեցին՝ Ստեփանավան համայնքի ավագանու երկրորդ նստաշրջանի գումարման օրը սահմանելու մասին:

Հաստատվեց օրը սահմանել 03.03.2022թ. ժամը՝14:00-ին:

Գայանե Ղալաչյանը ներկայացրեց Մելսիկ Պետրոսյանի դիմումը համայնքի ղեկավարին սոց. օգնության տրամադրելու մասին: Նիստին ներկա էր նաև Մելսիկ Պետրոսյանը նա նշեց, որ տնակը առնելու համար իրեն պետք է 80.000 ՀՀ դրամ: Ավագանին հարցը քննարկելու ժամանակ նշեց, որ իրենք անձամբ կխոսեն տնակի վաճառողի հետ և համայնքապետարան գալու դեպքում գումարը կփոխանցվի վաճառողին :

Օրակարգը սպառվեց, նիստը ավարտեց իր աշխատանքը: